Natur og Ungdom

Natur og Ungdom (NU) er en norsk ungdomsorganisasjon som ble stiftet 18. november 1967 for å arbeide for miljøvern. NU er ungdomsorganisasjonen til Norges Naturvernforbund og er partipolitisk uavhengig.Vedtekter: Se §2.1 og §2.2 

Stiftelsen i 1967 var et resultat av at Norges feltbiologiske ungdomsforening og Oslo katedralskoles naturvernforening ble enige om å gå sammen i én organisasjon.

Organisasjonen har (per 2020) over 9000 medlemmer, fordelt på over 60 lokallag som jobber med lokale miljøsaker. Viktige politiske saker for organisasjonen per 2023 er Fosen-saken, stans av oljeutvinning, bevaring av Lågendeltaet, kollektivtrafikk, jernbane, naturmangfold og sjødeponi.http://www.nu.no/oss/arrangement/lm/2011/2-innkalling/arbeidsprogram_2011.doc NUs arbeidsmetoder omfatter blant annet aksjoner, pressevirksomhet, lobbyisme og sivil ulydighet.

Siden oppstarten har organisasjonen blant annet markert seg med motstand mot atomkraftverk, norsk EU-medlemskap og bygging av gasskraftverk uten rensing. Organisasjonen har forsøkt å bli spesielt synlig i kampen mot oljeutvinning i Lofoten, Vesterålen og Senja, og jobber aktivt for bygging av ny fornybar energi og miljøvennlig industri.http://www.nu.no/oss/arrangement/lm/2011/2-innkalling/

Sentralstyret
Natur og Ungdoms sentralstyre består av 15 personer valgt av landsmøtet, som har ansvaret for å gjennomføre arbeidsprogram og organisasjonsprogram slik det er vedtatt av landsmøtet. Sentralstyret er organisert i faggrupper som jobber med de ulike miljøpolitiske sakene landsmøtet velger å prioritere. I 2024 er disse sakene omstilling, natur og hav. En stor del av sentralstyrets arbeid handler om å legge til rette for lokal aktivitet i lokallag og fylkeslag, som jobber med lokale miljøsaker.

Sentralstyrets leder og to nestledere utgjør arbeidsutvalget,Vedtekter: Se §4.6d 

Merkesaker
Oljeutvinning


Ved starten av oljealderen var det utslipp til sjø som fikk mye av organisasjonens oppmerksomhet, men etterhvert har man konsentrert seg om et bredere klimaperspektiv.

Kamp for å hindre åpning av nye havområder har lenge vært sentralt, og siden 2000 har det dreid seg om opprettelsen av såkalte Petroleumsfrie områder (PFO) spesielt i havområdene utenfor Lofoten, Vesterålen og Senja og i Barentshavet.

Vindkraft
Med utgangspunkt i at verden trenger mer fornybar energi for å kutte utslippene av klimagasser, stiller Natur og Ungdom seg positivt til vindkraft, men ved visse forbehold, blant annet mener man det er  viktig å vurdere behovet for fornybar energi opp mot eventuelle naturinngrep ny energiproduksjon vil føre med seg.

Organisasjonen avgir høringsuttalelser til energimyndighetene, hvor den redegjør for sine vurderinger av konflikter omkring vindparker. Dette resulterer i en tilrådning om å si ja eller nei til et omsøkt prosjekt.http://www.nu.no/saker/energi/fornybar/art-101004natur_og_ungdom_sier_ja_til.htmlhttp://www.nu.no/saker/energi/fornybar/art-110201gi_oss_ei_miljovennlig_kraftlinje.html

Gasskraft
Bygging av gasskraftverk har vært en omstridt politisk sak i Norge. Natur og Ungdom går inn for bygging av gasskraftverk med CO2-håndtering.http://www.nu.no/saker/energi/fossil/art-101126det_viktigste_er_manen_ikke_hvor.html Store deler av den internasjonale miljøbevegelsen har vært imot rensing av gasskraft. Det vises ofte til manglende garantier for lagringssikkerheen, og at CO2-håndtering kan bidra til å forlenge levealderen for fossile brensler.http://www.greenpeace.org/international/en/news/features/ccs-not-going-to-save-the-clim/

Natur og Ungdom på sin side viser ofte til at store eksisterende fossile kraftverk, gjør rensing av store punktutslipp er viktig på mellomlang sikt. Slik kan utslippene reduseres mens man gradvis utvikler teknologi og infrastruktur for etablering av fornybar energi.

Atomkraft
Selv om atomkraft har blitt trukket fram som en utslippsfri energikilde som kan bidra til å løse klimaproblemet, går NU imot bygging av slike energikilder i Norge. Ifølge organisasjonen er det umulig å garantere for sikker lagring av radioaktivt avfall i flere tusen år. I tillegg kommer risikoen for ulykker.Miljøpolitisk plattform: Se 3. ENERGI og 3. ENERGI, ATOMKRAFT http://nu.no/getfile.php/Bilder/Artikkelbilder/Klima/Klimaendringer/MILJ%C3%98POLITISK%20PLATTFORM.pdf

NU har etablert et eget samarbeid med ungdomsmiljøorganisasjonenene Priroda i Molodezh (PiM) i Murmansk og Aetas i Arkhangelsk i Russland.Arbeidsprogram 2013: Se Russland  Organisasjonene har lenge samarbeidet om atomkraft-arbeid, men har siden slutten av 2000-årene også begynt å samarbeide om andre miljøpolitiske saker.

Fosen-saken
Natur og Ungdom har sammen med NSR-Nourat arrangert store sivilt ulydige aksjoner i sammenheng med Fosen-dommen som falt i Høyesterett den 11. oktober 2021. 500 dager etter at dommen falt, 23. februar 2023, gikk flere  aksjonister fra organisasjonene sammen inn i Olje- og Energidepartementets lobby og satte seg ned, det endte med at 13 aksjonister ble arrestert natt til 27. februar 2023. Aksjonene fortsatte da utenfor sammen med flere hundre andre aksjonister, blant dem Greta Thunberg og Ella Marie Hætta Isaksen. Aksjonene tok slitt den 3. mars da aksjonistene satte seg i en stille demonstrasjon foran slottet under kongen i statsråd.

Det ble nye aksjoner den 2. juni 2023, som var den 599. dagen med aksjoner. Da blokkerte aksjonistene statsministerens kontor frem til 3. juni 2023.

Miljøpolitisk plattform
Miljøpolitisk plattform er et dokument som blir vedtatt på Natur og Ungdoms landsmøte. I tillegg til å ta stilling til en rekke konkrete miljøpolitiske saker, gir plattformen uttrykk for NUs grunnsyn og samfunnsvisjoner.

Ideologisk tilknytning
Paragraf 2.2. i Natur og Ungdoms vedtekter lyder slik (per 2023):Natur og Ungdom er en religiøst og partipolitisk uavhengig organisasjon.Vinteren 2009 bestemte Natur og Ungdoms landsstyre seg for å melde organisasjonen ut av Norges sosiale forum, som arrangerer Globaliseringskonferansen. Bakgrunnen for utmeldelsen var et ønske om ikke å knytte seg til en spesifikk side i norsk politikk.http://www.klassekampen.no/55673/article/item/null/vil-vaere-noeytrale

Medlemsblad
Natur og Ungdom utgir miljømagasinet Putsj, som er et nettmagasin, en podcast og et papirmagasin med flere utgaver i året. Putsj skriver om aktivisme, miljøvern og kultur, og hadde ved utgangen av 2011 et opplag på http://www.putsj.no/-/bulletin/show/613778_putsj-05-10

Ledere
Natur og Ungdoms leder velges på landsmøtet for en periode på ett år, etter innstilling fra valgkomitéen. Natur og Ungdoms leder er leder for både sentralstyret og landsstyret.Se vedtektene: 
 Navn PeriodeKnut Skedsmo1967Knut Skedsmo/Willy Klein1968Geir Tveit19691970Tore Killingland1971–1973Preben Ottesen1974Espen Wæhle1975Karen Johanne Baalsrud1976Bjart Holtsmark1977Trond Amundsen1978Espen Koksvik1979Grete Bæverfjord1980Marit Smith1981Haakon Vennemo1982Inger Spangen1983Stig Horsberg1984Tom Christian Axelsen1985–1986Marianne Gjørv1987–1989Marit Nyborg1989–1991Åsne Berre Persen1991–1992Heidi Sørensen1993–1994Lars Haltbrekken1995–1996Silje Schei Tveitdal1997–1998Einar Håndlykken1999–2000Elin Lerum Boasson2001–2002Ane Hansdatter Kismul2003–2005Bård Lahn2006–2007Ingeborg Gjærum2008–2009Ola Skaalvik Elvevold2010–2011Silje Ask Lundberg2012–2013Arnstein Vestre2014–2015Ingrid Skjoldvær2016–2017Gaute Eiterjord2018–2019Therese Hugstmyr Woie2020–2021Gina Gylver2022–2024Gytis Blaževičius 2024–025Sigrid Hoddevik Losnegård2025–

 Utmerkelser 
Sammen med Greta Thunberg mottok Natur og Ungdom Fritt Ords Pris i 2019. Thunberg donerte sin del av prispengene ( kr) som støtte til klimasøksmålet Greenpeace og Natur og ungdom har fremmet mot den norske stat vedrørende oljeutvinning i Arktis.

Referanser

 Litteratur 

Trædal, Eivind (2008). Aktivistens håndbok. Oslo: Natur og Ungdom. ISBN 978-82-303-1093-9.	
Kielland, Ingrid Røise (2017). Natur og Ungdom. Aksjonene som endret norsk miljøkamp. Oslo: Cappelen Damm. ISBN  9788202534622.	

 Eksterne lenker 



Kategori:Norske miljøorganisasjoner
Kategori:Norske ungdomsorganisasjoner
Kategori:Organisasjoner etablert i 1967
Kategori:Landsrådet for Norges barne- og ungdomsorganisasjoner